als_Latn dik_Latn sag_Latn
Pas një pune mëse dyjavore personeli i Shërbimit tonë Hidrografik arriti të zëvendësojë dy bovat e dëmtuara në kanalin hyrës të Portit të Durrësit, të cilat sillnin vështirësi në hyrje - daljet e anijeve në këtë port.
Komandanti i Shërbimit Hidrografik Shqiptar, kapiten i Rangut të II-të, Lulëzim Kryeziu na sqaron se mbas daljes në tokë të dy bovave, u pa se njëra ishte dëmtuar plotësisht, ndërsa tjetra mund të riparohej. Kështu që në ofiçinën e fenerëve të këtij shërbimi, specialistët tanë mbas një punë këmbëngulëse, me dhe pa orar, bënë të mundur vënien në efiçencë të bovës së dëmtuar dhe përgatitjen e një bove të re.
Nga datat 25 deri më 27 Shkurt 2015, në garnizonin “Skënderbej”, mbas një ndërprerje disavjeçare u zhvillua kampionati i pingpongut në rang ushtrie. Në këtë eveniment të spikatur sportiv morën pjesë ekipe përfaqësues nga të gjitha forcat dhe njësitë e FA si, KDS, FT, FAj, ASNI, KML, SHP, PU dhe Forcës Detare.
Ekipi i Forcës Detare përbëhej nga trajner, Kapiten Rezart Hoxha, anëtarë kapiten Koci Meco, kapitene Selvi Thana dhe kapter Kastriot Hysa.
als_Latn als_Latn als_Latn als_Latn